title: Rozhodnutie Európskeho parlamentu (EÚ) 2019/1484 z 26. marca 2019 o účtovnej závierke Európskeho inovačného a technologického inštitútu za rozpočtový rok 2017

text:
               27.9.2019

               SK

               Úradný vestník Európskej únie

               L 249/232

      ROZHODNUTIE EURÓPSKEHO PARLAMENTU (EÚ) 2019/1484
      z 26. marca 2019
      o účtovnej závierke Európskeho inovačného a technologického inštitútu za rozpočtový rok 2017
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho inovačného a technologického inštitútu za rozpočtový rok 2017,

                  —

                  so zreteľom na správu Dvora audítorov o overení ročnej účtovnej závierky Európskeho inovačného a technologického inštitútu za rozpočtový rok 2017 spolu s odpoveďou inštitútu (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 12. februára 2019 o udelení absolutória inštitútu za plnenie rozpočtu za rozpočtový rok 2017 (05825/2019 – C8-0097/2019),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (4), a najmä na jeho článok 70,

                  —

                  so zreteľom na nariadenie Európskeho parlamentu a Rady (ES) č. 294/2008 z 11. marca 2008, ktorým sa zriaďuje Európsky inovačný a technologický inštitút (5), a najmä na jeho článok 21,

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

                  —

                  so zreteľom na článok 94 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0152/2019),

         1.

            schvaľuje účtovnú závierku Európskeho inovačného a technologického inštitútu za rozpočtový rok 2017;

         2.

            poveruje svojho predsedu, aby postúpil toto rozhodnutie dočasnému riaditeľovi Európskeho inovačného a technologického inštitútu, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ C 434, 30.11.2018, s. 64.

         (2)  Ú. v. EÚ C 434, 30.11.2018, s. 64.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 193, 30.7.2018, s. 1.

         (5)  Ú. v. EÚ L 97, 9.4.2008, s. 1.

         (6)  Ú. v. EÚ L 328, 7.12.2013, s. 42.


title: Rozhodnutie Súdneho dvora z 1. októbra 2019, ktorým sa zavádza interný mechanizmus dozoru v oblasti spracúvania osobných údajov v rámci súdnej právomoci Súdneho dvora

text:
                  11.11.2019

                  SK

                  Úradný vestník Európskej únie

                  C 383/2

         ROZHODNUTIE SÚDNEHO DVORA
         z 1. októbra 2019,
         ktorým sa zavádza interný mechanizmus dozoru v oblasti spracúvania osobných údajov v rámci súdnej právomoci Súdneho dvora
         (2019/C 383/02)
         SÚDNY DVOR
         so zreteľom na Zmluvu o Európskej únii, a najmä jej článok 19,
         keďže podľa článku 8 ods. 1 Charty základných práv Európskej únie (ďalej len „Charta“) „každý má právo na ochranu osobných údajov, ktoré sa ho týkajú“,
         keďže podľa článku 8 ods. 3 Charty „dodržiavanie… pravidiel [v oblasti ochrany osobných údajov] podlieha kontrole nezávislého orgánu“,
         keďže podľa článku 57 ods. 1 písm. a) nariadenia Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES, kontrolné úlohy Európskeho dozorného úradníka pre ochranu údajov sa nevzťahujú na spracúvanie osobných údajov Súdnym dvorom konajúcim vo svojej súdnej právomoci,
         keďže, pokiaľ ide o kontrolu takéhoto spracúvania, normotvorca Únie odkazom na článok 8 ods. 3 Charty navrhol v odôvodnení 74 nariadenia (EÚ) 2018/1725 stanoviť nezávislý dozor, napríklad prostredníctvom interného mechanizmu,
         PRIJAL TOTO ROZHODNUTIE:

            Článok 1

               1.   Ak sa fyzická osoba obráti na tajomníka Súdneho dvora so žiadosťou, aby prijal rozhodnutie v postavení prevádzkovateľa osobných údajov v rámci súdnej právomoci Súdneho dvora, tajomník oznámi dotknutej osobe svoje rozhodnutie v lehote dvoch mesiacov odo dňa podania tejto žiadosti. Po uplynutí tejto lehoty sa absencia odpovede považuje za implicitné rozhodnutie o zamietnutí žiadosti.

               2.   Proti rozhodnutiu, ktoré v odpovedi na žiadosť v zmysle odseku 1 alebo z vlastnej iniciatívy prijal tajomník Súdneho dvora v postavení prevádzkovateľa osobných údajov v rámci súdnej právomoci Súdneho dvora, možno za podmienok stanovených v článku 3 podať sťažnosť adresovanú výboru uvedenému v článku 2 (ďalej len „výbor“).

            Článok 2

               1.   Výbor sa skladá z predsedu a dvoch členov vybraných spomedzi sudcov a generálnych advokátov Súdneho dvora.

               2.   Predsedu a členov výboru vymenuje Súdny dvor na návrh predsedu súdu na jeho funkčné obdobie.

               3.   Na návrh svojho predsedu Súdny dvor tiež vymenuje náhradných členov, ktorí zasadajú vo výbore v prípade prekážky vo výkone funkcie jedného alebo viacerých členov výboru. Náhradní členovia nahrádzajú členov, u ktorých nastala prekážka, podľa protokolárneho poriadku.

               4.   V prípade prekážky na strane predsedu výboru predsedá tomuto výboru jeden z jeho stálych alebo náhradných členov podľa protokolárneho poriadku.

               5.   Zasadnutie výboru zvoláva jeho predseda. Predseda stanovuje program zasadnutí a vyhotovuje z nich zápisnicu.

               6.   Výboru v rámci jeho fungovania pomáha právny poradca pre správne záležitosti Súdneho dvora Európskej únie.

            Článok 3

               1.   Sťažnosť podáva fyzická osoba, ktorej sa týka rozhodnutie podľa článku 1 ods. 2, alebo jej zástupca v lehote dvoch mesiacov od doručenia tohto rozhodnutia alebo prípadne odo dňa, keď sa o ňom táto osoba dozvedela.

               2.   Sťažnosť sa podáva v jednom z úradných jazykov Európskej únie.

            Článok 4

               1.   Ak sťažnosť spĺňa podmienky stanovené v článku 3, výbor opätovne preskúma skutkové a právne okolnosti, ktoré viedli k prijatiu rozhodnutia podľa článku 1 ods. 2

               2.   Výbor môže vypočuť každého, koho vypočutie považuje za užitočné.

               3.   Výbor môže zrušiť a prípadne tiež zmeniť alebo potvrdiť rozhodnutie podľa článku 1 ods. 2 Rozhodnutie výboru nahrádza vo vzťahu k sťažovateľovi rozhodnutie podľa článku 1 ods. 2

               4.   Výbor oznámi sťažovateľovi svoje rozhodnutie, ktoré prijme v lehote štyroch mesiacov od podania tejto sťažnosti. Absencia výslovného rozhodnutia výboru v tejto lehote sa považuje za potvrdenie rozhodnutia podľa článku 1 ods. 2

               5.   Právomoc výboru vybaviť sťažnosť, ktorá mu bola predložená, zaniká v prípade, že sťažovateľ podal žalobu proti rozhodnutiu podľa článku 1 ods. 2

            Článok 5
            Toto rozhodnutie nadobudne účinnosť v deň jeho prijatia.

            Prijaté v Luxemburgu 8. októbra 2019.

                  Tajomník

               A. CALOT ESCOBAR

                  Predseda

               K. LENAERTS


title: Rozhodnutie Všeobecného súdu zo 16. októbra 2019 ktorým sa zavádza interný mechanizmus dozoru v oblasti spracúvania osobných údajov v rámci súdnej právomoci Všeobecného súdu

text:
                  11.11.2019

                  SK

                  Úradný vestník Európskej únie

                  C 383/4

         ROZHODNUTIE VŠEOBECNÉHO SÚDU
         zo 16. októbra 2019
         ktorým sa zavádza interný mechanizmus dozoru v oblasti spracúvania osobných údajov v rámci súdnej právomoci Všeobecného súdu
         (2019/C 383/03)
         VŠEOBECNÝ SÚD,
         so zreteľom na Zmluvu o Európskej únii, a najmä jej článok 19,
         keďže podľa článku 8 ods. 1 Charty základných práv Európskej únie (ďalej len „Charta“) „každý má právo na ochranu osobných údajov, ktoré sa ho týkajú“,
         keďže podľa článku 8 ods. 3 Charty „dodržiavanie… pravidiel [v oblasti ochrany osobných údajov] podlieha kontrole nezávislého orgánu“,
         keďže podľa článku 57 ods. 1 písm. a) nariadenia Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES, kontrolné úlohy Európskeho dozorného úradníka pre ochranu údajov sa nevzťahujú na spracúvanie osobných údajov Všeobecným súdom konajúcim vo svojej súdnej právomoci,
         keďže, pokiaľ ide o kontrolu takéhoto spracúvania, normotvorca Únie odkazom na článok 8 ods. 3 Charty navrhol v odôvodnení 74 nariadenia (EÚ) 2018/1725 stanoviť nezávislý dozor, napríklad prostredníctvom interného mechanizmu,
         PRIJAL TOTO ROZHODNUTIE:

            Článok 1

               1.   Ak sa fyzická osoba obráti na tajomníka Všeobecného súdu so žiadosťou, aby prijal rozhodnutie v postavení prevádzkovateľa osobných údajov v rámci súdnej právomoci Všeobecného súdu, tajomník oznámi dotknutej osobe svoje rozhodnutie v lehote dvoch mesiacov odo dňa podania tejto žiadosti. Po uplynutí tejto lehoty sa absencia odpovede považuje za implicitné rozhodnutie o zamietnutí žiadosti.

               2.   Proti rozhodnutiu, ktoré v odpovedi na žiadosť v zmysle odseku 1 alebo z vlastnej iniciatívy prijal tajomník Všeobecného súdu v postavení prevádzkovateľa osobných údajov v rámci súdnej právomoci Všeobecného súdu, možno za podmienok stanovených v článku 3 podať sťažnosť adresovanú výboru uvedenému v článku 2 (ďalej len „výbor“).

            Článok 2

               1.   Výbor sa skladá z predsedu a dvoch členov vybraných spomedzi sudcov Všeobecného súdu.

               2.   Predsedu a členov výboru vymenuje Všeobecný súd na návrh predsedu súdu na jeho funkčné obdobie.

               3.   Na návrh svojho predsedu Všeobecný súd tiež vymenuje náhradných členov, ktorí zasadajú vo výbore v prípade prekážky vo výkone funkcie jedného alebo viacerých členov výboru. Náhradní členovia nahrádzajú členov, u ktorých nastala prekážka, podľa protokolárneho poriadku.

               4.   V prípade prekážky na strane predsedu výboru predsedá tomuto výboru jeden z jeho stálych alebo náhradných členov podľa protokolárneho poriadku.

               5.   Zasadnutie výboru zvoláva jeho predseda. Predseda stanovuje program zasadnutí a vyhotovuje z nich zápisnicu.

               6.   Výboru v rámci jeho fungovania pomáha právny poradca pre správne záležitosti Súdneho dvora Európskej únie.

            Článok 3

               1.   Sťažnosť podáva fyzická osoba, ktorej sa týka rozhodnutie podľa článku 1 ods. 2, alebo jej zástupca v lehote dvoch mesiacov od doručenia tohto rozhodnutia alebo prípadne odo dňa, keď sa o ňom táto osoba dozvedela.

               2.   Sťažnosť sa podáva v jednom z úradných jazykov Európskej únie.

            Článok 4

               1.   Ak sťažnosť spĺňa podmienky stanovené v článku 3, výbor opätovne preskúma skutkové a právne okolnosti, ktoré viedli k prijatiu rozhodnutia podľa článku 1 ods. 2

               2.   Výbor môže vypočuť každého, koho vypočutie považuje za užitočné.

               3.   Výbor môže zrušiť a prípadne tiež zmeniť alebo potvrdiť rozhodnutie podľa článku 1 ods. 2 Rozhodnutie výboru nahrádza vo vzťahu k sťažovateľovi rozhodnutie podľa článku 1 ods. 2

               4.   Výbor oznámi sťažovateľovi svoje rozhodnutie, ktoré prijme v lehote štyroch mesiacov od podania tejto sťažnosti. Absencia výslovného rozhodnutia výboru v tejto lehote sa považuje za potvrdenie rozhodnutia podľa článku 1 ods. 2

               5.   Právomoc výboru vybaviť sťažnosť, ktorá mu bola predložená, zaniká v prípade, že sťažovateľ podal žalobu proti rozhodnutiu podľa článku 1 ods. 2

            Článok 5
            Toto rozhodnutie nadobudne účinnosť v deň jeho prijatia.

            Prijaté v Luxemburgu 16. októbra 2019.

               Tajomník
               E. COULON

               Predseda
               M. VAN DER WOUDE


Rozhodnutie Komisie z 26/06/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9319 - DP WORLD / P&O GROUP) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 09/10/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9394 - ECHOSTAR / MUBADALA / HPE JV) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 29/10/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9563 - PIC / SKC / SKCCD) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (EÚ) 2019/1986 z 25. novembra 2019, ktorým sa vymenúvajú piati členovia a jeden náhradník Výboru regiónov navrhnutí Poľskou republikou

text:
                  29.11.2019

                  SK

                  Úradný vestník Európskej únie

                  L 308/94

         ROZHODNUTIE RADY (EÚ) 2019/1986
         z 25. novembra 2019,
         ktorým sa vymenúvajú piati členovia a jeden náhradník Výboru regiónov navrhnutí Poľskou republikou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh poľskej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

                     (2)

                     V dôsledku skončenia funkčných období pána Pawła ADAMOWICZA, Lecha JAWORSKEHO, Zbigniewa PODRAZA, Dariusza Zygmunta WRÓBELA a Stanisława SZWABSKEHO sa uvoľnilo päť miest členov Výboru regiónov.

                     (3)

                     V dôsledku vymenovania pani Hanny ZDANOWSKEJ za členku Výboru regiónov sa uvoľnilo miesto náhradníka,

               PRIJALA TOTO ROZHODNUTIE:

            Článok 1
            Na zvyšný čas súčasného funkčného obdobia, ktoré trvá do 25. januára 2020, sa do Výboru regiónov vymenúvajú:

                        a)

                        za členov:

                                    —

                                    pán Mariusz Rafał FRANKOWSKI, Councillor of the capital city of Warsaw,

                                    —

                                    pán Krzysztof MATYJASZCZYK, President of Częstochowa,

                                    —

                                    pán Rafał Kazimierz TRZASKOWSKI, President of the capital city of Warsaw,

                                    —

                                    pán Artur Michał TUSIŃSKI, Mayor of Podkowa Leśna,

                                    —

                                    pani Hanna ZDANOWSKA, President of Łodź,

                  a

                        b)

                        za náhradníčku:

                                    —

                                    pani Aleksandra DULKIEWICZ, President of Gdańsk.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 25. novembra 2019

                  Za Radu

                  Predsedníčka

               F. MOGHERINI

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Rady (EÚ) 2019/1987 z 25. novembra 2019 o pozícii, ktorá sa má v mene Európskej únie zaujať v Rade členov Medzinárodnej rady pre olivy, pokiaľ ide o obchodné normy vzťahujúce sa na olivové oleje a oleje z olivových výliskov

text:
                  29.11.2019

                  SK

                  Úradný vestník Európskej únie

                  L 308/95

         ROZHODNUTIE RADY (EÚ) 2019/1987
         z 25. novembra 2019
         o pozícii, ktorá sa má v mene Európskej únie zaujať v Rade členov Medzinárodnej rady pre olivy, pokiaľ ide o obchodné normy vzťahujúce sa na olivové oleje a oleje z olivových výliskov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:

                     (1)

                     Medzinárodná dohoda o olivovom oleji a stolových olivách z roku 2015 (ďalej len „dohoda“) bola podpísaná v mene Únie 18. novembra 2016 v hlavnom sídle OSN v New Yorku v súlade s rozhodnutím Rady (EÚ) 2016/1892 (1) s výhradou jej neskoršieho uzavretia. Dohoda predbežne nadobudla platnosť 1. januára 2017 v súlade s jej článkom 31 ods. 2

                     (2)

                     Dohoda bola uzavretá 17. mája 2019 rozhodnutím Rady (EÚ) 2019/848 (2).

                     (3)

                     Podľa článku 7 ods. 1 dohody má Rada členov Medzinárodnej rady pre olivy (ďalej len „Rada členov“) prijímať rozhodnutia, ktorými sa menia obchodné normy vzťahujúce sa na olivové oleje a oleje z olivových výliskov.

                     (4)

                     Rada členov má na svojom 110. zasadnutí 25. až 29. novembra 2019 prijať rozhodnutie, ktorým sa menia obchodné normy vzťahujúce sa na olivové oleje a oleje z olivových výliskov (ďalej len „rozhodnutie o zmene“).

                     (5)

                     Je vhodné stanoviť pozíciu, ktorá sa má v mene Únie zaujať v Rade členov, keďže rozhodnutie o zmene, ktoré sa má prijať, bude mať vo vzťahu k Únii právne účinky, pokiaľ ide o medzinárodný obchod s ostatnými členmi Medzinárodnej rady pre olivy (IOC), a bude môcť rozhodujúcim spôsobom ovplyvniť obsah práva Únie, konkrétne obchodné normy týkajúce sa olivového oleja, ktoré Komisia prijala podľa článku 75 nariadenia Európskeho parlamentu a Rady (EÚ) č. 1308/2013 (3).

                     (6)

                     Rozhodnutie o zmene, ktoré má prijať Rada členov, sa týka opráv chýb v texte oddielov vzťahujúcich sa na kritériá čistoty a kritériá kvality, ako aj vloženia nového rozhodovacieho stromu pre lampantový panenský olivový olej. Rozhodnutie o zmene podrobne prediskutovali vedeckí a technickí experti Komisie a členských štátov v sektore olivového oleja. Rozhodnutie o zmene prispeje k medzinárodnej harmonizácii noriem pre olivové oleje a zriadi sa ním rámec, ktorým sa zabezpečí spravodlivá hospodárska súťaž v obchode s výrobkami sektora olivového oleja. Rozhodnutie o zmene by sa preto malo podporiť, čo si vyžiada následné zmeny nariadenia Komisie (EHS) č. 2568/91 (4).

                     (7)

                     Ak sa prijatie rozhodnutia o zmene na 110. zasadnutí Rady členov odloží v dôsledku toho, že niektorí členovia nebudú schopní udeliť súhlas, pozícia špecifikovaná v prílohe k tomuto rozhodnutiu by sa v mene Únie mala zaujať v rámci prípadného postupu prijatia Radou členov prostredníctvom výmeny korešpondencie podľa článku 10 ods. 6 dohody. Postup prijatia výmenou korešpondencie by sa mal začať pred konaním nasledujúceho pravidelného zasadnutia Rady členov v júni 2020.

                     (8)

                     Predstavitelia Únie v Rade členov by na ochranu záujmov Únie mali mať možnosť požiadať na 110. zasadnutí Rady členov o odloženie prijatia rozhodnutia o zmene, ak relevantnosť pozície, ktorá sa má zaujať v mene Únie, môže byť ovplyvnená novými vedeckými alebo technickými informáciami predloženými pred zasadnutím alebo počas neho,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať v Rade členov počas jej 110. zasadnutia od 25. novembra do 29. novembra 2019 alebo v rámci postupu prijatia rozhodnutí Radou členov prostredníctvom výmeny korešpondencie, ktorý sa má začať pred konaním nasledujúceho pravidelného zasadnutia v júni 2020, pokiaľ ide o obchodné normy vzťahujúce sa na olivové oleje a oleje z olivových výliskov, je stanovená v prílohe.

            Článok 2
            Ak by nové vedecké alebo technické informácie predložené pred 110. zasadnutím Rady členov alebo počas neho mohli ovplyvniť pozíciu uvedenú v článku 1, Únia požiada, aby bolo prijatie rozhodnutí Radou členov, ktorými sa menia obchodné normy vzťahujúce sa na olivové oleje a oleje z olivových výliskov, odložené dovtedy, kým sa na základe uvedených nových informácií nestanoví pozícia Únie.

            Článok 3
            Rozhodnutie nadobúda účinnosť dňom jeho prijatia.

            V Bruseli 25. novembra 2019

                  Za Radu

                  Predsedníčka

               F. MOGHERINI

            (1)  Rozhodnutie Rady (EÚ) 2016/1892 z 10. októbra 2016 o podpise v mene Európskej únie a predbežnom vykonávaní Medzinárodnej dohody o olivovom oleji a stolových olivách z roku 2015 (Ú. v. EÚ L 293, 28.10.2016, s. 2).

            (2)  Rozhodnutie Rady (EÚ) 2019/848 zo 17. mája 2019 o uzavretí Medzinárodnej dohody o olivovom oleji a stolových olivách z roku 2015 v mene Európskej únie (Ú. v. EÚ L 139, 27.5.2019, s. 1).

            (3)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).

            (4)  Nariadenie Komisie (EHS) č. 2568/91 z 11. júla 1991 o charakteristikách olivového oleja a oleja z olivových zvyškov a o príslušných analytických metódach (Ú. v. ES L 248, 5.9.1991, s. 1).

               PRÍLOHA

            Únia podporí na 110. zasadnutí Rady členov od 25. do 29. novembra 2019 alebo v rámci postupu prijatia rozhodnutí Radou členov prostredníctvom výmeny korešpondencie, ktorý sa má začať pred konaním nasledujúceho pravidelného zasadnutia v júni 2020, revíziu obchodnej normy COI/T.15/NC No. 3/Rev. 13 vzťahujúcej sa na olivové oleje a oleje z olivových výliskov. Touto revíziou sa opravia chyby v texte oddielov súvisiacich s kritériami čistoty a kritériami kvality a vloží sa nový rozhodovací strom pre lampantový olivový olej.
            Technické úpravy iných metód alebo dokumentov IOC môžu predstavitelia Únie v Rade členov odsúhlasiť bez ďalšieho rozhodnutia Rady, ak tieto technické úpravy vyplývajú z revízie uvedenej v prvom odseku.


title: Rozhodnutie Rady (EÚ) 2019/2008 z 28. novembra 2019 o pozícii, ktorá sa má v mene Európskej únie zaujať v Medzinárodnej námornej organizácii na 31. zasadnutí jej zhromaždenia, pokiaľ ide o prijatie zmien rezolúcie A.658(16) o používaní a umiestňovaní odrazových materiálov na záchranných prostriedkoch a prijatie rezolúcie o usmerneniach pre prehliadky v rámci harmonizovaného systému prehliadok a osvedčovania (HSSC)

text:
                  3.12.2019

                  SK

                  Úradný vestník Európskej únie

                  L 312/40

         ROZHODNUTIE RADY (EÚ) 2019/2008
         z 28. novembra 2019
         o pozícii, ktorá sa má v mene Európskej únie zaujať v Medzinárodnej námornej organizácii na 31. zasadnutí jej zhromaždenia, pokiaľ ide o prijatie zmien rezolúcie A.658(16) o používaní a umiestňovaní odrazových materiálov na záchranných prostriedkoch a prijatie rezolúcie o usmerneniach pre prehliadky v rámci harmonizovaného systému prehliadok a osvedčovania (HSSC)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Cieľom činnosti Únie v odvetví námornej dopravy by mala byť ochrana morského prostredia a zlepšovanie námornej bezpečnosti.

                     (2)

                     Zhromaždenie Medzinárodnej námornej organizácie (IMO) by na svojom 31. zasadnutí od 25. novembra do 4. decembra 2019 (ďalej len „A 31“) malo prijať zmeny rezolúcie A.658(16) o používaní a umiestňovaní odrazových materiálov na záchranné prostriedky (ďalej len „rezolúcia A.658(16)“) a rezolúciu o usmerneniach pre prehliadky v rámci harmonizovaného systému prehliadok a osvedčovania (HSSC) (ďalej len „usmernenia pre prehliadky“).

                     (3)

                     Je vhodné stanoviť pozíciu, ktorá sa má zaujať v mene Únie počas A 31, keďže zmeny rezolúcie A.658(16) a rezolúcia o usmerneniach pre prehliadky budú môcť rozhodujúcim spôsobom ovplyvniť obsah práva Únie, konkrétne smernicu Európskeho parlamentu a Rady 2014/90/EÚ (1), vykonávacie nariadenie Komisie (EÚ) 2019/1397 (2) a nariadenie Európskeho parlamentu a Rady (ES) č. 391/2009 (3).

                     (4)

                     Na 101. zasadnutí Výboru pre námornú bezpečnosť (ďalej len „MSC 101“), ktoré sa konalo od 5. do 14. júna 2019 v Londýne, sa pripomenulo, že výbor sa na svojom predchádzajúcom zasadnutí po prerokovaní dokumentu IMO MSC 100/19/4, v ktorom boli navrhnuté zmeny rezolúcie A.658(16), dohodol na vypustení pojmu „carbon arc“ (s uhlíkovým oblúkom) v bode 4.10 tejto rezolúcie a požiadal sekretariát IMO, aby vypracoval príslušný návrh rezolúcie zhromaždenia IMO na schválenie počas MSC 101 s cieľom predložiť ho na prijatie na A 31 (MSC 100/20, body 19.14 a 19.15). Na MSC 101 sa potom schválil návrh rezolúcie zhromaždenia IMO o zmenách rezolúcie A.658(16).

                     (5)

                     Spojené štáty a Medzinárodné združenie klasifikačných spoločností predložili na A 31 alternatívny návrh zmien bodu 4.10 rezolúcie A.658(16) (dokument IMO A 31/10/4).

                     (6)

                     Podvýbor pre vykonávanie nástrojov IMO (ďalej len „podvýbor“) na svojom 5. zasadnutí pripomenul, že na svojej predchádzajúcej schôdzi zriadil korešpondenčnú skupinu pre preskúmanie usmernení pre prehliadky v rámci systému HSSC a zostavil neúplný zoznam záväzkov v rámci nástrojov relevantných pre kódex na vykonávanie nástrojov IMO (Kódex III) s cieľom pokračovať v aktualizácii usmernení pre prehliadky tak, aby zahŕňali požiadavky vyplývajúce zo zmien príslušných nástrojov IMO, ktoré nadobudnú platnosť do 31. decembra 2019 vrátane, s cieľom predložiť počas A 31 na prijatie návrh zmenených usmernení pre prehliadky. MSC 101 splnomocnil podvýbor, aby predložil výsledky svojej práce priamo na A 31. Podvýbor sa na svojom 6. zasadnutí dohodol, aby sa pozmenené usmernenia pre prehliadky predložili na A 31 na ich zváženie a prijatie.

                     (7)

                     Únia nie je členom IMO ani zmluvnou stranou príslušných dohovorov a kódexov. Rada by preto mala poveriť členské štáty, aby vyjadrili pozíciu Únie na A 31 a svoj súhlas s tým, že budú týmito zmenami a rezolúciou prijatou na A 31 viazané v rozsahu, v akom uvedené zmeny a uvedená rezolúcia patria do výlučnej právomoci Únie,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať na 31. zasadnutí zhromaždenia Medzinárodnej námornej organizácie (ďalej len „IMO“), je súhlasiť s:

                        a)

                        prijatím zmien rezolúcie A.658(16) o používaní a umiestňovaní odrazových materiálov na záchranných prostriedkoch, ktoré sú uvedené v prílohe 27 k dokumentu IMO MSC 101/24/Add. 1, alebo prípadne so zmenami navrhovanými v dokumente IMO A 31/10/4 a

                        b)

                        s prijatím rezolúcie o usmerneniach pre prehliadky v rámci harmonizovaného systému prehliadok a osvedčovania (HSSC) a so zrušením rezolúcie A.1120(30), ako sa uvádza v prílohe 11 k dokumentu IMO III 6/15/Add. 1.

            Článok 2

               1.   Pozíciu, ktorá sa má v mene Únie zaujať podľa článku 1, vyjadria členské štáty, ktoré sú všetky členmi IMO, konajúc spoločne v záujme Únie.

               2.   Menšie zmeny pozície uvedenej v článku 1 možno dohodnúť bez ďalšieho rozhodnutia Rady.

            Článok 3
            Členské štáty sa týmto poverujú, aby vyjadrili svoj súhlas s tým, že budú v záujme Únie viazané zmenami uvedenými v článku 1 písm. a) a rezolúciou uvedenou v článku 1 písm. b) v rozsahu, v akom uvedené zmeny a uvedená rezolúcia patria do výlučnej právomoci Únie.

            Článok 4
            Toto rozhodnutie nadobúda účinnosť dňom jeho prijatia.

            V Bruseli 28. novembra 2019

                  Za Radu

                  predseda

               T. HARAKKA

            (1)  Smernica Európskeho parlamentu a Rady 2014/90/EÚ z 23. júla 2014 o vybavení námorných lodí a o zrušení smernice Rady 96/98/ES (Ú. v. EÚ L 257, 28.8.2014, s. 146).

            (2)  Vykonávacie nariadenie Komisie (EÚ) 2019/1397 zo 6. augusta 2019 o požiadavkách na konštrukčný návrh, konštrukciu a výkonnosť a o skúšobných normách pre vybavenie námorných lodí, ktorým sa zrušuje vykonávacie nariadenie (EÚ) 2018/773 (Ú. v. EÚ L 237, 13.9.2019, s. 1).

            (3)  Nariadenie Európskeho parlamentu a Rady (ES) č. 391/2009 z 23. apríla 2009 o spoločných pravidlách a normách pre organizácie vykonávajúce inšpekcie a prehliadky lodí (Ú. v. EÚ L 131, 28.5.2009, s. 11).


title: Rozhodnutie Rady (EÚ) 2019/2135 z 21. novembra 2019 o pozícii, ktorá sa má v mene Únie zaujať na treťom zasadnutí konferencie zmluvných strán Minamatského dohovoru o ortuti, pokiaľ ide o prijatie rozhodnutia o postupnom ukončení používania zubného amalgámu a o zmene prílohy A k uvedenému dohovoru

text:
                  13.12.2019

                  SK

                  Úradný vestník Európskej únie

                  L 324/1

         ROZHODNUTIE RADY (EÚ) 2019/2135
         z 21. novembra 2019
         o pozícii, ktorá sa má v mene Únie zaujať na treťom zasadnutí konferencie zmluvných strán Minamatského dohovoru o ortuti, pokiaľ ide o prijatie rozhodnutia o postupnom ukončení používania zubného amalgámu a o zmene prílohy A k uvedenému dohovoru
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Rozhodnutím Rady (EÚ) 2017/939 (1) Únia uzavrela Minamatský dohovor o ortuti (2) (ďalej len „dohovor“), ktorý nadobudol platnosť 16. augusta 2017.

                     (2)

                     V súlade s rozhodnutím MC-1/1 o rokovacom poriadku, ktorý prijala konferencia zmluvných strán dohovoru na svojom prvom zasadnutí, zmluvné strany majú vynaložiť maximálne úsilie na dosiahnutie dohody o všetkých podstatných záležitostiach formou konsenzu.

                     (3)

                     Očakáva sa, že konferencia zmluvných strán dohovoru na svojom treťom zasadnutí 25. – 29. novembra 2019 (ďalej len „COP3“) prijme rozhodnutie (ďalej len „navrhované rozhodnutie“) o postupnom ukončení používania zubného amalgámu a o zmene prílohy A k dohovoru.

                     (4)

                     Je vhodné stanoviť pozíciu, ktorá sa má v mene Únie zaujať na COP3, vzhľadom na to, že v prípade prijatia bude mať navrhované rozhodnutie právne účinky, keďže zmluvné strany dohovoru budú musieť prijať opatrenia na jeho vykonávanie na vnútroštátnej a/alebo regionálnej úrovni.

                     (5)

                     V pripravovanom rozhodnutí sa stanovuje, že od roku 2022 bude zakázané vyrábať, dovážať a vyvážať zubný amalgám, ktorý je určený na ošetrenie mliečnych zubov a zubov detí mladších ako 15 rokov ako aj zubov tehotných alebo dojčiacich žien. V pripravovanom rozhodnutí sa predpokladá rozšírenie tohto zákazu od roku 2025 na výrobu, dovoz a vývoz zubného amalgámu na všetky ostatné účely s výnimkou prípadov, keď nie sú k dispozícii žiadne bezortuťové alternatívy. V navrhovanom rozhodnutí sa stanovuje zmena prílohy A k dohovoru ako prostriedok na zavedenie týchto zákazov do dohovoru.

                     (6)

                     V článku 10 ods. 2 nariadenia Európskeho parlamentu a Rady (EÚ) 2017/852 (3) o ortuti sa od 1. júla 2018 v Únii zakazuje používať zubný amalgám na ošetrenie mliečnych zubov a zubov detí mladších ako 15 rokov ako aj zubov tehotných alebo dojčiacich žien; zatiaľ čo sa v článku 19 uvedeného nariadenia stanovuje, že Komisia do 30. júna 2020 posúdi a predloží Európskemu parlamentu a Rade správu o dlhodobej uskutočniteľnosti ukončenia používania zubného amalgámu v Únii, podľa možnosti do roku 2030.

                     (7)

                     Okrem toho sa v článku 10 ods. 1, 4 a 6 nariadenia (EÚ) 2017/852 vyžaduje, aby sa zubný amalgám v Únii používal len vo forme kapsúl s vopred určenou dávkou, aby zariadenia zubného lekárstva, v ktorých sa používa zubný amalgám alebo odstraňujú amalgámové výplne alebo zuby obsahujúce takéto výplne zabezpečia, aby ich zariadenia boli vybavené odlučovačmi amalgámu a aby zubní lekári zabezpečili, aby ich amalgámový odpad vrátane amalgámových zvyškov, častíc, výplní a zubov alebo ich častí, kontaminovaných zubným amalgámom, bol spracovaný a zhromažďovaný v zariadeniach alebo podnikoch spĺňajúcich príslušný súhlas na nakladanie s nebezpečným odpadom.

                     (8)

                     Únia by mala podporiť prijatie iba rozhodnutia zo strany COP3, ktoré je v súlade s acquis Únie. Navrhované rozhodnutie by sa preto malo podporiť, len pokiaľ jeho ustanovenia sa týkajú postupného ukončenia používania zubného amalgámu na ošetrenie mliečnych zubov a zubov detí mladších ako 15 rokov ako aj zubov tehotných alebo dojčiacich žien,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať na treťom zasadnutí konferencie zmluvných strán Minamatského dohovoru o ortuti (COP3), je podporiť prijatie rozhodnutia o postupnom ukončení používania zubného amalgámu, ktoré je v súlade s acquis Únie.

            Článok 2
            V závislosti od vývoja počas COP3 sa zástupcovia Únie môžu bez ďalšieho rozhodnutia Rady priamo na mieste po konzultácii s členskými štátmi počas koordinačných zasadnutí dohodnúť na úprave pozície uvedenej v článku 1 v rozsahu, v akom je v súlade s acquis Únie.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 21. novembra 2019

                  Za Radu

                  predsedníčka

               H. KOSONEN

            (1)  Rozhodnutie Rady (EÚ) 2017/939 z 11. mája 2017 o uzavretí Minamatského dohovoru o ortuti v mene Európskej únie (Ú. v. EÚ L 142, 2.6.2017, s. 4).

            (2)  Ú. v. EÚ L 142, 2.6.2017, s. 6.

            (3)  Nariadenie Európskeho parlamentu a Rady (EÚ) 2017/852 zo 17. mája 2017 o ortuti a o zrušení nariadenia (ES) č. 1102/2008 (Ú. v. EÚ L 137, 24.5.2017, s. 1).


title: Rozhodnutie Komisie (EÚ) 2019/2140 z 21. októbra 2019 o štátnej pomoci SA.52194 – 2019/C (ex 2018/FC) – Slovenská republika – Odvod z maloobchodného obratu na Slovensku [oznámené pod číslom C(2019) 7474] (Iba slovenské znenie je autentické) (Text s významom pre EHP)

text:
                  13.12.2019

                  SK

                  Úradný vestník Európskej únie

                  L 324/11

         ROZHODNUTIE KOMISIE (EÚ) 2019/2140
         z 21. októbra 2019
         o štátnej pomoci SA.52194 – 2019/C (ex 2018/FC) – Slovenská republika – Odvod z maloobchodného obratu na Slovensku

               [oznámené pod číslom C(2019) 7474]

         (Iba slovenské znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie, a najmä na jej článok 108 ods. 2 prvý pododsek,
         keďže:
         1.   POSTUP

                     (1)

                     Národná rada Slovenskej republiky 13. decembra 2018 prijala zákon o osobitnom odvode obchodných reťazcov (ďalej len „zákon o odvode z maloobchodného predaja“) (1), ktorým sa zavádza odvod z obratu maloobchodníkov, ktorí predávajú potraviny konečným spotrebiteľom (ďalej len „odvod z maloobchodného predaja“). Zákon o odvode z maloobchodného predaja nadobudol účinnosť 1. januára 2019. Prvé odvodové obdobie bolo od januára do marca 2019 so splatnosťou odvodu do konca apríla 2019.

                     (2)

                     Komisia sa dozvedela o odvode z maloobchodného predaja na základe informácií o trhu, ktoré dostávala od októbra 2018. Komisii bola 21. decembra 2018 doručená sťažnosť, v ktorej sa uvádza, že oslobodenie od odvodu z maloobchodného predaja podľa zákona o odvode z maloobchodného predaja predstavuje v prípade určitých maloobchodníkov štátnu pomoc.

                     (3)

                     Útvary Komisie 11. januára 2019 poslali Slovenskej republike list, ktorým žiadali o poskytnutie informácií o odvode z maloobchodného predaja. Útvary Komisie 22. januára 2019 postúpili Slovenskej republike sťažnosť s možnosťou vyjadriť sa k nej.

                     (4)

                     Komisii bola 7. februára 2019 doručená odpoveď Slovenskej republiky na list Komisie z 11. januára 2019 spolu s vyjadrením Slovenskej republiky k sťažnosti.

                     (5)

                     Útvary Komisie 13. februára 2019 poslali Slovenskej republike list, v ktorom uviedli svoje predbežné stanovisko k danej veci a informovali Slovenskú republiku o tom, že Komisia zvažuje vydanie príkazu na pozastavenie pomoci v súlade s článkom 13 ods. 1 nariadenia Rady (EÚ) 2015/1589 (2), a dáva Slovenskej republike možnosť predložiť pripomienky.

                     (6)

                     Slovenská republika 5. marca 2019 odpovedala na list Komisie z 13. februára 2019.

                     (7)

                     Listom z 2. apríla 2019 Komisia oznámila Slovenskej republike svoje rozhodnutie začať konanie stanovené v článku 108 ods. 2 Zmluvy o fungovaní Európskej únie (ZFEÚ), pokiaľ ide o uvedené opatrenie zavedené zákonom o odvode z maloobchodného predaja („rozhodnutie o začatí konania“). Komisia požiadala aj o okamžité pozastavenie opatrenia v súlade s článkom 13 ods. 1 nariadenia (EÚ) 2015/1589.

                     (8)

                     Rozhodnutie o začatí konania bolo uverejnené v Úradnom vestníku Európskej únie (3). Komisia požiadala zúčastnené strany, aby predložili svoje pripomienky k opatreniu pomoci.

                     (9)

                     Slovenská republika listom z 13. mája 2019 predložila svoje pripomienky týkajúce sa rozhodnutia o začatí konania a informovala Komisiu o tom, že zákon o odvode z maloobchodného predaja bol zrušený.

                     (10)

                     Na základe informácií predložených Slovenskou republikou 13. mája 2019 útvary Komisie 29. mája 2019 poslali Slovenskej republike list, v ktorom žiadali o dodatočné informácie týkajúce sa právnej účinnosti zákona o odvode z maloobchodného predaja. Slovenská republika odpovedala na list Komisie 10. júna 2019.

                     (11)

                     Komisii neboli od zúčastnených strán doručené žiadne pripomienky týkajúce sa rozhodnutia o začatí konania.

               2.   OPIS OPATRENIA

                     (12)

                     Zákonom o odvode z maloobchodného predaja sa zaviedol odvod s týmito hlavnými prvkami:

                                 a)

                                 odvod z maloobchodného predaja vo výške 2,5 % sa uplatňuje na čistý obrat maloobchodníkov, ktorí predávajú potraviny (vrátane obratu, ktorý nepochádza z predaja potravín) a

                                 b)

                                 v prípade ktorých sa predajom potravín konečnému spotrebiteľovi vytvára najmenej 25 % obratu a

                                 c)

                                 ktorí pôsobia aspoň v 15 % všetkých slovenských okresov;

                                 d)

                                 osoby prepojené majetkovo alebo personálne s obchodnými alianciami a obchodnými reťazcami sa na účely splnenia podmienok uplatnenia odvodu z maloobchodného predaja považujú za samostatné daňové subjekty;

                                 e)

                                 povinnosť platiť odvod z maloobchodného predaja sa nevzťahuje na tieto kategórie maloobchodníkov:

                                             1.

                                             malé a stredné podniky vymedzené v nariadení Komisie (EÚ) č. 651/2014 (4);

                                             2.

                                             zariadenia spoločného stravovania;

                                             3.

                                             maloobchodníci, ktorí sú výrobcami potravín (alebo sú majetkovo prepojení s výrobcom potravín) a ktorí predávajú potraviny konečnému spotrebiteľovi, pričom najmenej 80 % ich čistého obratu pochádza z predaja potravín, ktoré vyrobia;

                                             4.

                                             maloobchodníci, v prípade ktorých najmenej 80 % ich obratu pochádza z predaja potravín jednej triedy;

                                             5.

                                             maloobchodníci, v prípade ktorých výška odvodu z maloobchodného predaja za kalendárny štvrťrok nepresiahne 5 000 EUR;

                                 f)

                                 do základu odvodu sa nezapočítava čistý obrat obchodných prevádzkarní, ktoré sa nachádzajú:

                                             1.

                                             v najmenej rozvinutých okresoch Slovenska a ktoré majú najviac desiatich zamestnancov;

                                             2.

                                             v obci, kde sú najviac tri obchodné prevádzkarne, ktoré predávajú potraviny konečnému spotrebiteľovi.

                     (13)

                     Podľa zákona o odvode z maloobchodného predaja ministerstvo pôdohospodárstva použije čisté výnosy z odvodu z maloobchodného predaja najmä na podporu poľnohospodárskeho a potravinárskeho sektora. Čistý výnos je rozdiel a) sumy výnosu z odvodu z maloobchodného predaja a b) sumy zníženia dane z príjmov z dôvodu platenia odvodu.

               3.   ZRUŠENIE OPATRENIA

                     (14)

                     Listom z 13. mája 2019 Slovenská republika informovala Komisiu, že zákon o odvode z maloobchodného predaja bol zrušený zákonom č. 88/2019 z 9. apríla 2019 („zákon, ktorým sa zrušuje zákon č. 385/2018 Z. z.“). Slovenská republika preto zastáva názor, že formálne vyšetrovacie konanie, ktoré začala Komisia, už nie je opodstatnené.

                     (15)

                     V odpovedi z 10. júna 2019 na žiadosť o dodatočné informácie Slovenská republika informovala Komisiu o tom, že zákon o odvode z maloobchodného predaja nebol zrušený so spätnou účinnosťou, pretože zákaz retroaktivity daňových právnych predpisov je v Slovenskej republike jedným zo základných princípov právneho štátu. Zákon, ktorým sa zrušuje zákon č. 385/2018 Z. z., nadobudol účinnosť 9. apríla 2019 a od toho dňa bol zákon o odvode z maloobchodného predaja zrušený.

                     (16)

                     Na žiadosť útvarov Komisie Slovenská republika navyše poskytla informáciu, že subjekty, na ktoré sa zákon o odvode z maloobchodného predaja počas obdobia jeho účinnosti vzťahoval, neboli povinné platiť odvod z maloobchodného predaja a Slovenská republika nemá žiadny právny titul na vymáhanie tejto platby. Slovenská republika potvrdila, že odvod z maloobchodného predaja nezaplatil žiaden subjekt.

                     (17)

                     Podľa informácií, ktoré poskytla Slovenská republika, bol zákon o odvode z maloobchodného predaja zrušený a nedošlo k žiadnym platbám odvodu ani k vzniku daňovej povinnosti za obdobie, v ktorom bol príslušný zákon účinný.

                     (18)

                     Vzhľadom na to, že Slovenská republika zákon o odvode z maloobchodného predaja zrušila, sa formálne vyšetrovacie konanie, ktoré sa začalo v súvislosti s opatrením pomoci podľa uvedeného zákona, stalo bezpredmetným.

               4.   ZÁVER

                     (19)

                     Konanie podľa článku 108 ods. 2 ZFEÚ sa z dôvodu zrušenia zákona o odvode z maloobchodného predaja Slovenskou republikou stalo bezpredmetným a malo by sa uzavrieť,

               PRIJALA TOTO ROZHODNUTIE:

            Článok 1
            Z dôvodu zrušenia zákona o odvode z maloobchodného predaja Slovenskou republikou sa formálne vyšetrovacie konanie podľa článku 108 ods. 2 Zmluvy o fungovaní Európskej únie, ktoré sa začalo 2. apríla 2019 v súvislosti s opatrením pomoci podľa zákona o odvode z maloobchodného predaja, stalo bezpredmetným a týmto sa uzatvára.

            Článok 2
            Toto rozhodnutie je určené Slovenskej republike.

            V Bruseli 21. októbra 2019

                  Za Komisiu

               Margrethe VESTAGER

                  členka Komisie

            (1)  Zákon č. 385/2018 Z. z. z 13. decembra 2018 o osobitnom odvode obchodných reťazcov a o doplnení zákona č. 595/2003 Z. z. o dani z príjmov v znení neskorších predpisov.

            (2)  Nariadenie Rady (EÚ) 2015/1589 z 13. júla 2015 stanovujúce podrobné pravidlá na uplatňovanie článku 108 Zmluvy o fungovaní Európskej únie (Ú. v. EÚ L 248, 24.9.2015, s. 9).

            (3)  Ú. v. EÚ C 194, 7.6.2019, s. 11.

            (4)  Nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26.6.2014, s. 1).


title: Rozhodnutie Rady (EÚ, EURATOM) 2019/2139 z 10. decembra 2019, ktorým sa vymenúvajú dvaja členovia výboru nezávislých významných osobností v súlade s článkom 11 ods. 1 nariadenia Európskeho parlamentu a Rady (EÚ, Euratom) č. 1141/2014 o štatúte a financovaní európskych politických strán a európskych politických nadácií

text:
                  13.12.2019

                  SK

                  Úradný vestník Európskej únie

                  L 324/9

         ROZHODNUTIE RADY (EÚ, EURATOM) 2019/2139
         z 10. decembra 2019,
         ktorým sa vymenúvajú dvaja členovia výboru nezávislých významných osobností v súlade s článkom 11 ods. 1 nariadenia Európskeho parlamentu a Rady (EÚ, Euratom) č. 1141/2014 o štatúte a financovaní európskych politických strán a európskych politických nadácií
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na Zmluvu o založení Európskeho spoločenstva pre atómovú energiu,
         so zreteľom na nariadenie Európskeho parlamentu a Rady (EÚ, Euratom) č. 1141/2014 z 22. októbra 2014 o štatúte a financovaní európskych politických strán a európskych politických nadácií (1), a najmä na jeho článok 11 ods. 1,
         keďže:

                     (1)

                     Článkom 11 ods. 1 nariadenia (EÚ, Euratom) č. 1141/2014 sa zriaďuje výbor nezávislých významných osobností (ďalej len „výbor“).

                     (2)

                     V článku 11 ods. 1 nariadenia (EÚ, Euratom) č. 1141/2014 sa stanovuje, že výbor pozostáva zo šiestich členov, pričom dvoch členov vymenuje Európsky parlament, dvoch Rada a dvoch Komisia. Výbor sa obnovuje po každých voľbách do Európskeho parlamentu do šiestich mesiacov po skončení prvej schôdze Európskeho parlamentu. Mandát členov nemožno obnoviť,

               PRIJALA TOTO ROZHODNUTIE:

            Článok 1

               1.   Týmto sa za členov výboru nezávislých významných osobností na trvanie funkčného obdobia uvedeného výboru vymenúvajú:

                           —

                           pán Algis KRUPAVIČIUS,

                           —

                           pán Christian WALDHOFF.

               2.   Vymenovanie je podmienené tým, že každý dezignovaný člen podpíše vyhlásenie o nezávislosti a neprítomnosti konfliktu záujmov, ktoré je priložené k tomuto rozhodnutiu.

            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 10. decembra 2019

                  Za Radu

                  predsedníčka

               T. TUPPURAINEN

            (1)  Ú. v. EÚ L 317, 4.11.2014, s. 1.

            PRÍLOHA

               VYHLÁSENIE O NEZÁVISLOSTI A NEPRÍTOMNOSTI KONFLIKTU ZÁUJMOV

            Ja, dolupodpísaný(-á) ......................................... vyhlasujem, že beriem na vedomie článok 11 ods. 1 nariadenia Európskeho parlamentu a Rady (EÚ, Euratom) č. 1141/2014 o štatúte a financovaní európskych politických strán a európskych politických nadácií a budem vykonávať svoje povinnosti člena výboru nezávislých významných osobností úplne nezávisle a budem v plnej miere dodržiavať pravidlá stanovené v uvedenom nariadení.
            Nebudem požadovať ani prijímať pokyny od žiadnej inštitúcie ani vlády, ani od žiadneho iného orgánu, úradu či agentúry. Zdržím sa akéhokoľvek konania, ktoré je nezlučiteľné s povahou mojich povinností.
            Vyhlasujem, že podľa môjho najlepšieho vedomia nemám konflikt záujmov. Konflikt záujmov vzniká, ak je spochybnené nestranné a objektívne vykonávanie mojich povinností člena výboru nezávislých významných osobností z dôvodov, ktoré sa týkajú rodiny, osobného života, politickej, štátnej, filozofickej alebo náboženskej príslušnosti, ekonomických, či akýchkoľvek iných spoločných záujmov s príjemcom.
            Osobitne tiež vyhlasujem, že nie som poslancom/poslankyňou Európskeho parlamentu, členom/členkou Rady ani Komisie. Nevykonávam žiadny volebný mandát. Nie som úradníkom alebo iným zamestnancom Európskej únie. Nie som a ani som nikdy nebol(-a) zamestnancom žiadnej európskej politickej strany ani európskej politickej nadácie.

               V ...

                     [DÁTUM + PODPIS

                     dezignovaného člena

                     výboru

                     nezávislých významných osobností]


title: Rozhodnutie Rady (EÚ) 2019/2136 z 5. decembra 2019 o poverení začať rokovania s cieľom zmeniť Medzinárodnú dohodu o cukre z roku 1992

text:
                  13.12.2019

                  SK

                  Úradný vestník Európskej únie

                  L 324/3

         ROZHODNUTIE RADY (EÚ) 2019/2136
         z 5. decembra 2019
         o poverení začať rokovania s cieľom zmeniť Medzinárodnú dohodu o cukre z roku 1992
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 3 a 4,
         so zreteľom na odporúčanie Európskej komisie,
         keďže:

                     (1)

                     Rozhodnutím Rady 92/580/EHS (1) Únia sa stala zmluvnou stranou Medzinárodnej dohody o cukre z roku 1992 (2) (ďalej len „dohoda ISA“) a členom Medzinárodnej organizácie pre cukor (ďalej len „organizácia ISO“).

                     (2)

                     Únia od roku 1995 schvaľuje predlžovanie dohody ISA o dvojročné obdobia. Na 55. zasadnutí rady ISC (ďalej len „rada ISC“), ktoré sa konalo 19. júla 2019, Komisia na základe poverenia Rady vyjadrila pozíciu v prospech ďalšieho predĺženia platnosti dohody ISA na najviac dvojročné obdobie, ktoré uplynie 31. decembra 2021.

                     (3)

                     Dňa 19. júla 2019 organizácia ISO prijala rozhodnutie predĺžiť platnosť dohody ISA do 31. decembra 2021.

                     (4)

                     Podľa článku 8 dohody ISA rada ISC vykonáva alebo zabezpečuje výkon všetkých úloh potrebných na plnenie ustanovení dohody ISA. Podľa článku 13 dohody ISA sa všetky rozhodnutia rady ISC v zásade prijímajú konsenzom. Ak sa nepodarí dosiahnuť konsenzus a v dohode ISA nie je pre tento druh rozhodnutia stanovené osobitné hlasovanie, rozhodnutia sa prijímajú jednoduchou väčšinou hlasov.

                     (5)

                     Podľa článku 25 dohody ISA majú členovia organizácie ISO spolu 2 000 hlasov. Každý člen ISO má určitý počet hlasov, ktorý sa každoročne upravuje na základe kritérií určených v dohode ISA.

                     (6)

                     Účasť na medzinárodnej dohode o cukre je v záujme Únie vzhľadom na význam tohto odvetvia pre viaceré členské štáty a pre hospodárstvo európskeho odvetvia cukru.

                     (7)

                     Inštitucionálny rámec dohody ISA, a najmä rozdelenie hlasov medzi členov ISO, na základe ktorého sa stanovuje členský príspevok, prestali zodpovedať skutočnému stavu svetového trhu s cukrom.

                     (8)

                     Podiel finančného príspevku Únie, ktorý je ustanovený v pravidlách pre finančné príspevky do organizácie ISO, sa od roku 1992 nezmenil, hoci sa odvtedy podstatne zmenil svetový trh s cukrom a predovšetkým relatívny podiel Únie na tomto trhu. Únia mala teda v uplynulých rokoch neprimerane vysoký podiel na rozpočtových nákladoch organizácie ISO a neúmerne vysokú mieru zodpovednosti v rámci danej organizácie.

                     (9)

                     Rozhodnutím Rady (EÚ) 2017/2242 (3) Rada poverila Komisiu začať rokovania s ostatnými zmluvnými stranami dohody ISA v rámci rady ISC s cieľom modernizovať dohodu ISA, najmä pokiaľ ide o nesúlad medzi počtom hlasov a finančnými príspevkami členov organizácie ISO a ich relatívnym postavením na svetovom trhu s cukrom. Tento poverenie je platné do 31. decembra 2019.

                     (10)

                     Komisia sa rozhodnutím (EÚ) 2017/2242 poverila začať rokovania s členskými krajinami organizácie ISO a predložila návrhy na zmenu článku 25 dohody ISA. Dňa 19. júla 2019 rada ISC prijala rozhodnutie začať pod vedením Konferencie Organizácie Spojených národov pre obchod a rozvoj (ďalej len „Unctad“) rokovania o čiastočnej revízii dohody ISA ešte pred svojím zasadnutím v novembri 2019. Na základe žiadostí viacerých členských krajín organizácie ISO sa rada ISC rozhodla, že okrem zmeny článku 25 dohody ISA budú predmetom revízie ďalšie časti dohody ISA a to tie, ktoré upravujú ciele a pracovný program organizácie ISO. Podľa rozhodnutia rady ISC sa rokovania majú skončiť najneskôr 31. decembra 2021.

                     (11)

                     Preto je potrebné, aby Rada udelila Komisii nové poverenie, ktoré sa bude vzťahovať na rozšírený predmet a predĺženú lehotu rokovaní.

                     (12)

                     Všetky zmeny dohodnuté na týchto rokovaniach by sa mali prijať postupom stanoveným v článku 44 dohody ISA. Podľa uvedeného článku môže rada ISC osobitným hlasovaním odporučiť členom ISO zmenu dohody ISA. V súlade s článkom 7 dohody ISA by Únia ako člen rady ISC mala mať možnosť zúčastniť sa na rokovaniach s cieľom zmeniť inštitucionálny rámec dohody ISA.

                     (13)

                     Je preto vhodné, aby bola Komisia poverená začať rokovania v rámci rady ISC s cieľom zmeniť dohodu ISA, aby sa ustanovili smernice na rokovania a aby Komisia počas rokovaní naďalej konzultovala s osobitným výborom, ktorý bol vymenovaný rozhodnutím (EÚ) 2017/2242,

               PRIJALA TOTO ROZHODNUTIE:

            Článok 1

               1.   Komisia sa týmto poveruje začať rokovania s cieľom zmeniť Medzinárodnú dohodu o cukre z roku 1992.

               2.   Rokovania sa povedú na základe smerníc Rady na rokovania uvedených v dodatku k tomuto rozhodnutiu.

            Článok 2
            Počas rokovaní sa musí konzultovať s pracovnou skupinou pre komodity.

            Článok 3
            Toto rozhodnutie sa uplatňuje do 31. decembra 2021.

            Článok 4
            Toto rozhodnutie je určené Komisii.

            V Bruseli 5. decembra 2019

                  Za Radu

                  Predseda

               M. LINTILÄ

            (1)  Rozhodnutie Rady 92/580/EHS z 13. novembra 1992 o podpísaní a uzavretí Medzinárodnej dohody o cukre z roku 1992 (Ú. v. ES L 379, 23.12.1992, s. 15).

            (2)  Medzinárodná dohoda o cukre z roku 1992 (Ú. v. ES L 379, 23.12.1992, s. 16).

            (3)  Rozhodnutie Rady (EÚ) 2017/2242 z 30. novembra 2017 o poverení začať rokovania o zmene Medzinárodnej dohody o cukre z roku 1992 (Ú. v. EÚ L 322, 7.12.2017, s. 29).


title: Rozhodnutie Rady (EÚ) 2019/2137 z 5. decembra 2019, ktorým sa stanovuje, že Rumunsko neprijalo účinné opatrenia v reakcii na odporúčanie Rady zo 14. júna 2019

text:
                  13.12.2019

                  SK

                  Úradný vestník Európskej únie

                  L 324/5

         ROZHODNUTIE RADY (EÚ) 2019/2137
         z 5. decembra 2019,
         ktorým sa stanovuje, že Rumunsko neprijalo účinné opatrenia v reakcii na odporúčanie Rady zo 14. júna 2019
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii (1), a najmä na jeho článok 10 ods. 2 štvrtý pododsek,
         so zreteľom na odporúčanie Európskej komisie,
         keďže:

                     (1)

                     Rada, v súlade s článkom 121 ods. 4 zmluvy, dospela v júni 2017 a v júni 2018 k záveru, že v rokoch 2016 a 2017 sa Rumunsko značne odchýlilo od strednodobého rozpočtového cieľa alebo od postupu úprav smerom k jeho dosiahnutiu. Vzhľadom na zistené značné odchýlky Rada 16. júna 2017 (2) a 22. júna 2018 (3) vydala odporúčania, v ktorých Rumunsku odporučila, aby prijalo opatrenia potrebné na riešenie týchto odchýlok. Rada následne dospela k záveru, že Rumunsko neprijalo v reakcii na uvedené odporúčania účinné opatrenia, a 5. decembra 2017 (4) a 4. decembra 2018 (5) vydala revidované odporúčania. Rada potom dospela k záveru, že Rumunsko neprijalo účinné opatrenie v reakcii na uvedené revidované odporúčania.

                     (2)

                     Rada 14. júna 2019 dospela k záveru, že v roku 2018 sa Rumunsko opäť značne odchýlilo od postupu úprav smerom k dosiahnutiu strednodobého rozpočtového cieľa. Rada na uvedenom základe vydala odporúčanie (6) pre Rumunsko, aby prijalo opatrenia potrebné na zabezpečenie toho, že nominálna miera rastu čistých primárnych verejných výdavkov (7) neprekročí 4,5 % v roku 2019 a 5,1 % v roku 2020, čo zodpovedá ročnej štrukturálnej úprave na úrovni 1,0 % hrubého domáceho produktu (HDP) v roku 2019 a 0,75 % HDP v roku 2020. Rada zároveň Rumunsku odporučila, aby na zníženie deficitu použilo všetky neočakávané zisky, a aby opatrenia na rozpočtovú konsolidáciu zabezpečili trvalé zlepšenie štrukturálneho salda verejných financií spôsobom, ktorý podporuje rast. Na podanie správy o opatreniach prijatých v reakcii na odporúčanie zo 14. júna 2019 stanovila Rada Rumunsku lehotu 15. októbra 2019.

                     (3)

                     Komisia vykonala 25. septembra 2019 v Rumunsku misiu zvýšeného dohľadu na účely monitorovania na mieste podľa článku -11 ods. 2 nariadenia (ES) č. 1466/97. Po tom, ako Komisia zaslala svoje predbežné zistenia rumunským orgánom na pripomienkovanie, predložila Rade 20. novembra 2019 správu o svojich zisteniach. Uvedené zistenia sa zverejnili. V správe Komisie sa dospelo k záveru, že rumunské orgány plánujú začať štrukturálnu úpravu až v roku 2022, a teda nemajú v úmysle riadiť sa odporúčaním Rady zo 14. júna 2019.

                     (4)

                     Rumunské orgány 15. októbra 2019 predložili správu o opatreniach prijatých v reakcii na odporúčanie Rady zo 14. júna 2019. Správa neobsahuje komplexné prognózy jednotlivých rozpočtových kategórií, ani vplyv každého z uvedených opatrení na rozpočet. Z uvedených dôvodov správa nie je v súlade s požiadavkami na podávanie správ odporúčanými Radou. V správe rumunské orgány opätovne potvrdili, že ich cieľom na rok 2019 je aj naďalej celkový deficit vo výške 2,8 % HDP, t. j. rovnaký cieľ ako v konvergenčnom programe z roku 2019. Ak by sa mal dosiahnuť tento celkový cieľový deficit, viedlo by to len k miernemu poklesu deficitu verejných financií v porovnaní s rokom 2018 napriek vysokému hospodárskemu rastu zaznamenanému v Rumunsku. Na rok 2020 si rumunské orgány stanovili za cieľ dosiahnuť celkový deficit vo výške 2,9 % HDP, čo je viac než cieľ 2,7 % HDP stanovený v konvergenčnom programe z roku 2019. Celkovo možno konštatovať, že fiškálny vplyv oznámených opatrení zaostáva za požiadavkou uvedenou v odporúčaní Rady zo 14. júna 2019.

                     (5)

                     Rast čistých primárnych verejných výdavkov má na základe prognózy Komisie z jesene 2019 dosiahnuť v roku 2019 úroveň 12,8 %, čo je výrazne nad odporúčanou hodnotou 4,5 % (odchýlka o 2,5 % HDP). Štrukturálne saldo sa má zhoršiť o 0,8 % HDP v porovnaní s odporúčaným zlepšením o 1,0 % HDP (odchýlka o 1,8 % HDP). Oba ukazovatele preto poukazujú na odchýlku od odporúčanej úpravy. Celkové posúdenie teda potvrdzuje odchýlku od odporúčanej úpravy v roku 2019.

                     (6)

                     Rast čistých primárnych verejných výdavkov má na základe prognózy Komisie z jesene 2019 dosiahnuť v roku 2020 úroveň 11,1 %, čo je výrazne nad odporúčanou hodnotou 5,1 % (odchýlka o 1,8 % HDP). Štrukturálne saldo sa má zhoršiť o 0,8 % HDP v porovnaní s odporúčaným zlepšením o 0,75 % HDP (odchýlka o 1,6 % HDP). Oba ukazovatele preto poukazujú na riziko odchýlky od požadovanej úpravy podobného rozsahu. Celkové posúdenie teda potvrdzuje odchýlku od odporúčanej úpravy v roku 2020.

                     (7)

                     Komisia navyše vo svojej prognóze z jesene 2019 očakáva deficit verejných financií vo výške 3,6 % v roku 2019 a 4,4 % v roku 2020, čo je nad referenčnou hodnotou 3 % HDP stanovenou v zmluve.

                     (8)

                     Uvedené zistenia vedú k záveru, že reakcia Rumunska na odporúčanie Rady zo 14. júna 2019 bola nedostatočná,

               PRIJALA TOTO ROZHODNUTIE:

            Článok 1
            Rumunsko neprijalo v reakcii na odporúčanie Rady zo 14. júna 2019 účinné opatrenia.

            Článok 2
            Toto rozhodnutie je určené Rumunsku.

            V Bruseli 5. decembra 2019

                  Za Radu

                  predseda

               M. LINTILÄ

            (1)  Ú. v. ES L 209, 2.8.1997, s. 1.

            (2)  Odporúčanie Rady zo 16. júna 2017, ktorého cieľom je zabezpečiť nápravu značnej pozorovanej odchýlky od postupu úprav smerujúcich k strednodobému rozpočtovému cieľu v Rumunsku (Ú. v. EÚ C 216, 6.7.2017, s. 1).

            (3)  Odporúčanie Rady z 22. júna 2018 s cieľom napraviť značnú zistenú odchýlku od postupu úprav smerom k strednodobému rozpočtovému cieľu v Rumunsku (Ú. v. EÚ C 223, 27.6.2018, s. 3).

            (4)  Odporúčanie Rady z 5. decembra 2017 s cieľom napraviť značnú zistenú odchýlku od postupu úprav smerom k strednodobému rozpočtovému cieľu v Rumunsku (Ú. v. EÚ C 439, 20.12.2017, s. 1).

            (5)  Odporúčanie Rady zo 4. decembra 2018 s cieľom napraviť značnú zistenú odchýlku od postupu úprav smerom k strednodobému rozpočtovému cieľu v Rumunsku (Ú. v. EÚ C 460, 21.12.2018, s. 1).

            (6)  Odporúčanie Rady zo 14. júna 2019 s cieľom napraviť značnú zistenú odchýlku od postupu úprav smerom k strednodobému rozpočtovému cieľu v Rumunsku (Ú. v. EÚ C 210, 21.6.2019, s. 1).

            (7)  Čisté primárne verejné výdavky pozostávajú z celkových verejných výdavkov bez úrokových výdavkov, výdavkov na programy Únie plne hradených z fondov Únie a nediskrečných zmien vo výdavkoch na dávky v nezamestnanosti. Tvorba hrubého fixného kapitálu financovaná z vnútroštátnych zdrojov je rozložená na obdobie štyroch rokov. Diskrečné príjmové opatrenia alebo zvýšenia príjmov vyplývajúce z právnych predpisov sú zohľadnené. Jednorazové opatrenia na strane príjmov aj výdavkov sú vzájomne započítané.


title: Rozhodnutie Rady (EÚ) 2019/2172 z 5. decembra 2019, ktorým sa stanovuje, že Maďarsko neprijalo účinné opatrenia v reakcii na odporúčanie Rady zo 14. júna 2019

text:
                  19.12.2019

                  SK

                  Úradný vestník Európskej únie

                  L 329/91

         ROZHODNUTIE RADY (EÚ) 2019/2172
         z 5. decembra 2019,
         ktorým sa stanovuje, že Maďarsko neprijalo účinné opatrenia v reakcii na odporúčanie Rady zo 14. júna 2019
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii (1), a najmä na jeho článok 10 ods. 2 štvrtý pododsek,
         so zreteľom na odporúčanie Európskej komisie,
         keďže:

                     (1)

                     Rada v súlade s článkom 121 ods. 4 zmluvy dospela 22. júna 2018 k záveru, že v roku 2017 došlo v Maďarsku k značnej odchýlke od strednodobého rozpočtového cieľa. Vzhľadom na zistenú značnú odchýlku Rada 22. júna 2018 vydala odporúčanie (2), v ktorom odporučila Maďarsku, aby prijalo opatrenia potrebné na riešenie tejto odchýlky. Rada následne dospela k záveru, že Maďarsko neprijalo v reakcii na uvedené odporúčanie účinné opatrenia, a 4. decembra 2018 vydala revidované odporúčanie (3). Rada potom dospela k záveru, že Maďarsko neprijalo účinné opatrenie v reakcii na uvedené revidované odporúčanie.

                     (2)

                     Rada 14. júna 2019 dospela k záveru, že v roku 2018 došlo v Maďarsku opäť k značnej odchýlke od postupu úprav smerom k dosiahnutiu strednodobého rozpočtového cieľa. Rada na uvedenom základe vydala odporúčanie (4) pre Maďarsko, aby prijalo opatrenia potrebné na zabezpečenie toho, že nominálna miera rastu čistých primárnych verejných výdavkov (5) neprekročí 3,3 % v roku 2019 a 4,7 % v roku 2020, čo zodpovedá ročnej štrukturálnej úprave vo výške 1,0 % hrubého domáceho produktu (HDP) v roku 2019 a 0,75 % HDP v roku 2020. Odporúčané úsilie na rok 2020 sa považovalo za primerané, pokiaľ sa dodrží úprava požadovaná v roku 2019. Rada zároveň Maďarsku odporučila, aby na zníženie deficitu použilo všetky neočakávané zisky, a aby opatrenia na rozpočtovú konsolidáciu zabezpečili trvalé zlepšenie štrukturálneho salda verejných financií spôsobom, ktorý podporuje rast. Na podanie správy o opatreniach prijatých v reakcii na odporúčanie zo 14. júna 2019 stanovila Rada Maďarsku lehotu 15. októbra 2019.

                     (3)

                     Komisia vykonala 26. septembra 2019 v Maďarsku misiu zvýšeného dohľadu na účely monitorovania na mieste podľa článku -11 ods. 2 nariadenia (ES) č. 1466/97. Po tom, ako Komisia zaslala svoje predbežné zistenia maďarským orgánom na pripomienkovanie, predložila Rade 20. novembra 2019 správu o svojich zisteniach. Uvedené zistenia sa zverejnili. V správe Komisie sa dospelo k záveru, že maďarské orgány majú v úmysle udržať celkový cieľový deficit na rok 2019 na úrovni 1,8 % HDP, ako sa stanovil v konvergenčnom programe na rok 2019. Pokiaľ ide o rok 2020, maďarské orgány upravili cieľový deficit na úroveň 1 % HDP, takže tento cieľ je ešte ambicióznejší než cieľ na úrovni 1,5 % HDP, ktorý je uvedený v konvergenčnom programe na rok 2019. Maďarské orgány sa teda plánujú riadiť odporúčaním zo 14. júna 2019 len v súvislosti s rokom 2020.

                     (4)

                     Maďarské orgány 15. októbra 2019 predložili správu o opatreniach prijatých v reakcii na odporúčanie Rady zo 14. júna 2019. Napriek tomu, že bol doterajší makroekonomický a fiškálny vývoj v roku 2019 priaznivejší, maďarské orgány v uvedenej správe trvajú na cieľovom deficite verejných financií stanovenom v konvergenčnom programe na rok 2019, t. j. 1,8 % HDP v roku 2019. Maďarské orgány potvrdzujú na rok 2020 celkový cieľový deficit na úrovni 1,0 % HDP, ktorý je v súlade s rozpočtom na rok 2020 a o 0,5 % HDP lepšia hodnota ako cieľ zahrnutý do konvergenčného programu na rok 2019. V správe sa pripomína vysoká rezerva (1 % HDP) zahrnutá do cieľového deficitu na rok 2020, ktorá má slúžiť na zvládnutie vonkajších rizík a ktorá by sa mohla použiť len v prípade, že možno očakávať dosiahnutie cieľového deficitu. V správe sa uvádza zoznam opatrení zvyšujúcich deficit, ktoré sú súčasťou „Akčného plánu na ochranu hospodárstva“, ktorý 30. mája 2019 prijala maďarská vláda, a ktorých cieľom je udržať v nadchádzajúcich rokoch o 2 percentuálne body vyšší rast, ako je priemer Únie. Pokiaľ ide o široké spektrum hospodárskych programov vymenovaných v správe, väčšinou neboli kvantifikované a správa neobsahuje žiadne rozpočtové prognózy na roky 2019 a 2020. Správa preto nie je v súlade s požiadavkami na podávanie správ odporúčanými Radou.

                     (5)

                     Rast čistých primárnych verejných výdavkov má na základe prognózy Komisie z jesene 2019 dosiahnuť v roku 2019 úroveň 6,8 %, čo je výrazne nad odporúčanou hodnotou 3,3 % (odchýlka o 1,3 % HDP). Štrukturálne saldo sa má zlepšiť o 0,5 % HDP v porovnaní s odporúčaným zlepšením o 1,0 % HDP (odchýlka o 0,5 % HDP). Obe hodnoty preto poukazujú na odchýlku od odporúčanej úpravy. Na výklad referenčnej hodnoty pre výdavky nepriaznivo vplýva to, že sa v porovnaní s aktuálnymi odhadmi použil nižší deflátor HDP, z ktorého tento ukazovateľ vychádza. Na výklad referenčnej hodnoty pre výdavky malo nepriaznivý okrajový vplyv okrem toho vyrovnávanie štátom financovaných investícií. Na štrukturálne saldo zas pozitívne vplýva vyšší odhadovaný potenciálny rast, z ktorého tento ukazovateľ vychádza, pričom naň však negatívne vplývajú výpadky príjmov. Po zohľadnení uvedených faktorov celkové hodnotenie potvrdzuje odchýlku od odporúčanej úpravy v roku 2019.

                     (6)

                     Na základe prognózy Komisie z jesene 2019 sa predpokladá, že rast čistých primárnych verejných výdavkov dosiahne v roku 2020 úroveň 7,5 %, čo je výrazne nad odporúčanou úrovňou 4,7 % (odchýlka o 1,0 % HDP). Štrukturálne saldo sa má zlepšiť o 1,2 % HDP, čo zodpovedá 0,4 percentuálneho bodu nad hodnotou 0,75 % HDP, ktorú odporučila Rada. Referenčná hodnota pre výdavky preto poukazuje na riziko odchýlky od požadovanej úpravy, zatiaľ čo štrukturálne saldo poukazuje na dosiahnutie súladu, pričom rozdiel medzi nimi je pomerne veľký. Verejné investície v posledných rokoch neustále rastú a v roku 2019 dosiahli úroveň 6,4 % HDP, čo je zďaleka najvyšší podiel v Únii. V tejto súvislosti sa plánované zníženie v roku 2020 považuje za dlhodobú normalizáciu miery verejných investícií. Zatiaľ čo zníženie investícií sa v plnej miere odráža v zmene štrukturálneho salda, vyrovnaný profil investícií v referenčnej hodnote pre výdavky sa prejavuje príliš negatívnym ukazovateľom fiškálneho úsilia vyjadreného referenčnou hodnotou pre výdavky. Na referenčnú hodnotu pre výdavky má negatívny vplyv aj to, že sa v porovnaní s aktuálnymi odhadmi použil nižší deflátora HDP. Pokiaľ sa zohľadnia tieto faktory, referenčná hodnota pre výdavky by mohla poukazovať na dosiahnutie súladu s požiadavkou. Zároveň je štrukturálne saldo pozitívne ovplyvnené vyšším bodovým odhadom potenciálneho rastu HDP, z ktorého vychádza jeho výpočet, v porovnaní so strednodobým priemerom, z ktorého vychádza referenčná hodnota pre výdavky. Vzhľadom na tieto úvahy sa v celkovom hodnotení dospelo k záveru, že Maďarsko by v roku 2020 dosiahlo odporúčanú úpravu.

                     (7)

                     Uvedené zistenia vedú k záveru, že reakcia Maďarska na odporúčanie Rady zo 14. júna 2019 bola nedostatočná. Fiškálne úsilie nedokáže zabezpečiť, aby nominálna miera rastu čistých primárnych verejných výdavkov v roku 2019 neprekročila úroveň 3,3 %, čo zodpovedá ročnej štrukturálnej úprave na úrovni 1,0 % HDP, zatiaľ čo plánované fiškálne úsilie v roku 2020 je celkovo v súlade s odporúčanou úpravou,

               PRIJALA TOTO ROZHODNUTIE:

            Článok 1
            Maďarsko neprijalo v reakcii na odporúčanie Rady zo 14. júna 2019 účinné opatrenia.

            Článok 2
            Toto rozhodnutie je určené Maďarsku.

            V Bruseli 5. decembra 2019

                  Za Radu

                  predseda

               M. LINTILÄ

            (1)  Ú. v. ES L 209, 2.8.1997, s. 1.

            (2)  Odporúčanie Rady z 22. júna 2018 s cieľom napraviť značnú zistenú odchýlku od postupu úprav smerom k strednodobému rozpočtovému cieľu v Maďarsku (Ú. v. EÚ C 223, 27.6.2018, s. 1).

            (3)  Odporúčanie Rady zo 4. decembra 2018 s cieľom napraviť značnú zistenú odchýlku od postupu úprav smerom k strednodobému rozpočtovému cieľu v Maďarsku (Ú. v. EÚ C 460, 21.12.2018, s. 4).

            (4)  Odporúčanie Rady zo 14. júna 2019 s cieľom napraviť značnú zistenú odchýlku od postupu úprav smerom k strednodobému rozpočtovému cieľu v Maďarsku (Ú. v. EÚ C 210, 21.6.2019, s. 4).

            (5)  Čisté primárne verejné výdavky pozostávajú z celkových verejných výdavkov bez úrokových výdavkov, výdavkov na programy Únie plne hradených z fondov Únie a nediskrečných zmien vo výdavkoch na dávky v nezamestnanosti. Tvorba hrubého fixného kapitálu financovaná z vnútroštátnych zdrojov je rozložená na obdobie štyroch rokov. Diskrečné príjmové opatrenia alebo zvýšenia príjmov vyplývajúce z právnych predpisov sú zohľadnené. Jednorazové opatrenia na strane príjmov aj výdavkov sú vzájomne započítané.


title: Rozhodnutie Rady (EÚ) 2019/2173 zo 16. decembra 2019, ktorým sa vymenúva päť členov Dvora audítorov

text:
                  19.12.2019

                  SK

                  Úradný vestník Európskej únie

                  L 329/94

         ROZHODNUTIE RADY (EÚ) 2019/2173
         zo 16. decembra 2019,
         ktorým sa vymenúva päť členov Dvora audítorov
         RADA EURÓPSKEJ ÚNIE,
         So zreteľom na Zmluvu o fungovaní Európskej únie, a najmä na jej článok 286 ods. 2,
         so zreteľom na návrhy Spolkovej republiky Nemecko, Helénskej republiky, Francúzskej republiky, Luxemburského veľkovojvodstva a Holandského kráľovstva,
         so zreteľom na stanoviská Európskeho parlamentu (1),
         keďže:

                     (1)

                     Funkčné obdobia pána Nikolaosa MILIONISA, pani Danièle LAMARQUEOVEJ, pána Henriho GRETHENA a pána Alexa BRENNINKMEIJERA sa skončia 31. decembra 2019.

                     (2)

                     Funkčné obdobie pána Klausa-Heinera LEHNEHO sa skončí 29. februára 2020.

                     (3)

                     Päť členov by preto malo byť vymenovaných do Dvora audítorov,

               PRIJALA TOTO ROZHODNUTIE:

            Článok 1
            Za členov Dvora audítorov sa týmto vymenúvajú:

                        a)

                        na obdobie od 1. januára 2020 do 31. decembra 2025:

                                    —

                                    pán Nikolaos MILIONIS,

                                    —

                                    pán François-Roger CAZALA,

                                    —

                                    pani Joëlle ELVINGEROVÁ,

                                    —

                                    pán Alex BRENNINKMEIJER;

                        b)

                        na obdobie od 1. marca 2020 do 28. februára 2026:

                                    —

                                    pán Klaus-Heiner LEHNE.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 16. decembra 2019

                  Za Radu

                  Predseda

               J. LEPPÄ

            (1)  Stanoviská z 26. novembra 2019 (zatiaľ neuverejnené v úradnom vestníku).